Bernadette Chirac

Bernadette Chirac (o.s. Chodron de Courcel; 18. toukokuuta 1933 Pariisi, Ranska) on ranskalainen poliitikko ja Ranskan presidentti Jacques Chiracin leski. 

Chirac on toiminut Corrèzen departementin hallinnossa ja Sarran kaupungin apulaispormestarina. Hän on yksi harvoista Ranskan presidenttien puolisoista, joka on valittu edustukselliseen tehtävään.

Vuodesta 1984 lähtien Chirac on ollut hallituksen puheenjohtaja Fondation Hôpitaux de Paris – Hôpitaux de France -säätiössä, joka järjestää vuosittain toimintaansa tukevan Operation Pièces Jaunes -keräyksen. Vuonna 2007 hänestä tuli myös Fondation Claude-Pompidoun -säätiön puheenjohtaja, sillä säätiö perustaja Claude Pompidou oli ennen kuolemaansa toivonut läheisen ystävänsä  jatkavan hänen työtänsä.https://www.fondationclaudepompidou.fr/index.php?rub=35114&textes=35130&view=afficher_article_complet

 Elämäkerta 
Bernadette Thèrèse Marie Chodron de Courcel syntyi teollisuusjohtaja Jean-Louis Chodron de Courcelin (1907-1985) ja  Marguerite de Brondeau d’Urtuèresin (1910-2000) perheeseen. Isä Jean-Louisin perhe oli aateloitu 1800-luvulla ja äidin perhe edusti puolestaan vanhaa aatelia. Hänellä on nuorempi sisar ja nuorempi veli.https://gallica.bnf.fr/ark:/12148/bpt6k1120033/f364.image.r=dictionnaire%20des%20familles%20fran%C3%A7aises%20anciennes%20ou%20notables%20%C3%A0%20la%20fin%20du%20XIXe%20si%C3%A8cle.langFR

Vuonna 1950 Bernadette Chirac hyväksyttiin opiskelemaan Institut d’études politiques de Parisiin, jossa hän kohtasi ensimmäisenä opiskeluvuoden metodikurssilla  tulevan aviomiehensä Jacques Chiracin. Bernadette auttoi tulevan puolisonsa opintoja merkittävästi, mutta ei kuitenkaan suorittanut itse tutkintoaan loppuun. Myöhemmin  Bernadette Chirac suoritti Sorbonnessa maisterin tutkinnon arkeologiassa vastoin ministerin tehtäviä saaneen aviomiehensä tahtoa ja osallistui kaivauksiinkin Ranskassa.

Benadette ja Jacques solmivat  avioliiton 16. maaliskuuta 1956Bernadette Chirac et Patrick de Carolis, Conversation, Paris, Plon, 2001, s. 230.. 

Pariskunnalle syntyi kaksi tytärtä, Laurence (1958–2016) ja Claude (s. 1962), joka myöhemmin toimi isänsä lehdistöavustajana. Vuonna 1979 aviopari otti kasvattilapsekseen nuoren vietnamilaisen venepakolaisen Anh Đào Traxelin, joka oli tuolloin 21-vuotias nuori nainen. Nykyisin hän toimii puheenjohtajana L’étoile européenne du dévouement civil et militaire -järjestössä http://www.eedcm.com. https://www.ouest-france.fr/anh-dao-traxel-fille-de-coeur-femme-de-combats-139850.

Bernadette Chirac on osallistui suuria luksustuotteita valmistavan yrityksen LVMHn toimintaan hallintoneuvoston jäsenenä vuosina 2010–2019.https://actu.orange.fr/france/bernadette-chirac-obligee-de-quitter-son-poste-dans-un-grand-groupe-francais-magic-CNT000001dMOgh.html

Lähteet

 Kirjallisuutta 
 Haastatteluteokset 
Bernadette Chirac et Patrick de Carolis, Conversation, Paris, Plon, 2001
John Paul Lepers et Thomas Bauder, Madâme : impossible conversation, Paris, Privé, 2006

Elämäkerrat
Bertrand Meyer-Stabley, Bernadette Chirac, Paris, Perrin, 1999
Caroline Pigozzi, Jacques et Bernadette en privé. Paris : R. Laffont, 2002. 
Liliane Delwasse et Frédéric Delpech, Sylviane et Bernadette sont en campagne. Paris : Ramsay, 2001.
Candice Nedelec, Bernadette et Jacques, Stock, 2015.
Anh Đào Traxel, Une fille de cœur : souvenirs, Paris, J'ai lu, 2006.
Constance Vergara, Valérie, Carla, Cécilia, Bernadette et les autres, en campagne, Tallandier, 2012.
Joëlle Chevé, L'Élysée au féminin, de la IIe à la Ve République : Entre devoir, pouvoir et désespoir, Éditions du Rocher, 2017.
Erwan L'Éléouet, Bernadette Chirac, les secrets d'une conquête, Fayard, 2019.

Luokka:Ranskan presidenttien puolisot
Luokka:Ranskalaiset poliitikot
Luokka:Vuonna 1933 syntyneet
Luokka:Elävät henkilöt